**Stanica životnog puta**

**Put se zove odrastanje, učenje za život. Učeći stječemo nova znanja, vještine što su nam potrebne u životu, jer rastemo, razvijamo se, postajemo pametniji, zadovoljniji kad postižemo uspjeh, sretniji i postajemo bolji ljudi pa nam je put za ostvarenje naših snova otvoren.**

**Hoće li izraz lica biti uvijek vedar, radostan, sretan ili će bijesno, bojažljivo, prestrašeno, zabrinuto, razočarano osjećanje okrznuti vanjski dio maske lica i tako stvarati dvojnost karaktera?!**

**Hoće li ta krhkost odrastanja donijeti stabilnost osobi koja može odrasti u odgovornu, poštenu i razumnu osobu uz podršku pozitivnih čimbenika ili će postati previše nesigurna, osjetljiva zbog nedostatka te podrške.**

**Jaka uporišta su roditelji, vršnjaci, učitelji koji svojim postupcima utječu na ponašanje bića, jer usmjeravaju, osiguravaju da se pronađe sigurno mjesto, da se savlada strah, briga, ljutnja, da se ima mjesta u naučenom rješavanju sukoba.**

**Što je s bahatošću, agresivnošću? Što je u naviknutom provociranju, što je u zanemarivanju odgovornosti? Što je u neprihvaćanju različitosti?**

**Zapuštene odgojne strane u razvoju osoba u odrastanju koje same nisu uspjele izgraditi samopoštovanje, jer rade uvijek što je ružno, neodgovorno, koje svakodnevno traže povod za iskaljivanje nasilja nad drugima, mogu pospješiti nasilničko ponašanje. Takve osobe nemaju snagu promijeniti sebe i naučiti prihvaćati svijet dobrote i uvažavanja različitosti.**

**Mnogi će nositi ogrebotine verbalnih vrijeđanja. Zastrašujući su i brutalni nasilnici koji se usuđuju ugasiti životna svijetla, jer njihove životne staze zasićene su mržnjom, nedostatkom vjere u dobro.**

**Možda ima trak dobrote u preobrazbi prema odlukama u građenju samopoštovanja i razumijevanju različitosti, ali nenadoknadivi su ožiljci koji su zadani.**

**Tomo Puljek, 4. št**

**SŠ Josipa Kozarca Đurđenovac**